Číslo spisu: NBS1-000-064-539

Číslo záznamu: 100-000-324-594

Dátum: 04.01.2022

**VYSVETLENIE**

informácií uvedených vo výzve na predloženie ponuky v zákazke s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) obdržal dňa 03.01.2021 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených vo výzve na predloženie ponuky s prílohami v zákazke s nízkou hodnotou na poskytnutie služieb s názvom **„**Koordinátor pre presun prevádzky služieb IT pre zabezpečenie prioritných a podporných činností z hlavnej lokality na záložnú a späť v rámci overovania havarijných plánov**“** (ďalej len „žiadosť o vysvetlenie“)**.**

Po podrobnom oboznámení sa so žiadosťou o vysvetlenie Vám verejný obstarávateľ poskytuje nasledujúce vysvetlenie:

**Otázka č. 2:**

Verejný obstarávateľ v Opise predmetu zákazky v bode 2.1.2 uvádza dokument "aktuálny plán obnovy činnosti a kontinuity práce odboru informačných technológií. Môže uchádzač dostať tento aktuálny plán obnovy činnosti a kontinuity práce odboru informačných technológií za účelom lepšieho posúdenia a odhadu náročnosti jednotlivých činností?  
K akému dátumu boli tieto dokumenty a plány naposledy aktualizované?

**Odpoveď na otázku č. 2:**

Plán obnovy bol aktualizovaný v júni 2021. Aktuálny plán obnovy bude k dispozícii len úspešnému uchádzačovi po uzavretí zmluvy, tak ako je uvedené v článku III. *Všeobecné podmienky plnenia a čas plnenia* návrhu zmluvy.

**Otázka č. 3:**

Verejný obstarávateľ v Opise predmetu zákazky v bode 2.2.1 požaduje koordináciu parciálneho presunu zákazníckych a technických služieb IT.  
Zo zadania nie je jasné čo presne má uchádzač rozumieť pod „parciálnym presunom“ v časti 2.2. Prosíme o presnú špecifikáciu a rozsah.

**Odpoveď na otázku č. 3:**

Pod parciálnym presunom sa rozumie presun jednotlivých zákazníckych služieb alebo skupiny zákazníckych služieb a súvisiacich technických služieb. Celkový počet jednotlivých služieb je uvedený v bode 2.3.1. Opisu predmetu zákazky, ktorý tvorí prílohu č. 1 výzvy na predloženie ponuky.

**Otázka č. 4:**

Verejný obstarávateľ v Opise predmetu zákazky nedefinuje očakávane časové míľniky jednotlivých činností. Prosíme verejného obstarávateľa o zadefinovanie očakávaného celkového času na realizáciu projektu pre jednotlivé časti a časové míľniky projektu.

**Odpoveď na otázku č. 4:**

Celkový čas na realizáciu je uvedený v Článku III. *Všeobecné podmienky plnenia a čas plnenia*  návrhu zmluvy. Jednotlivé míľniky navrhne uchádzač v štruktúre uvedenej v Prílohe 2 *Harmonogram realizácie predmetu zmluvy*  návrhu zmluvy.

JUDr. Zora Vypušťáková

riaditeľka, odbor hospodárskych služieb